b'\n_START_ARTICLE_\nFriends Arena\n_START_SECTION_\nIstorie\n_START_PARAGRAPH_\nLa data de 1 aprilie 2006, Svenska Fotbollf\xc3\xb6rbundet (Federatia suedez\xc4\x83 de Fotbal) a luat decizia de a construi un nou stadion, dar nu pe locul fostei arene na\xc8\x9bionale, R\xc3\xa5sunda. Stadionul R\xc3\xa5sunda, deschis \xc3\xaen 1937, a g\xc4\x83zduit finala Cupei Mondiale din 1958. Planul de constructie pentru 700 de apartamente \xc8\x99i birouri pe locul stadionului a fost finalizat pe 27 martie 2012. Terenul pe care a fost construit Friends Arena este situat \xc3\xaen Solna \xc8\x99i a fost propus de c\xc4\x83tre firmele de construc\xc8\x9bii care au dorit s\xc4\x83 exploateze locul pe care a fost construit stadionul R\xc3\xa5sunda. Conform \xc3\xaen\xc8\x9belegerilor, terenul pe care se afl\xc4\x83 R\xc3\xa5sunda a fost v\xc3\xa2ndut unei companii imobiliare care urmeaz\xc4\x83 s\xc4\x83 demoleze stadionul \xc8\x99i s\xc4\x83 construiasc\xc4\x83 cele 700 de apartamente \xc8\x99i birouri. Ini\xc8\x9bial \xc3\xaens\xc4\x83 au existat nemul\xc8\x9bumiri cu privire la faptul c\xc4\x83 noua aren\xc4\x83 na\xc8\x9bional\xc4\x83 de fotbal se va afla aproape de Globe Arena.\n_START_SECTION_\nStructur\xc4\x83 \xc8\x99i facilit\xc4\x83\xc8\x9bi\n_START_PARAGRAPH_\nNoul stadion a fost finalizat \xc3\xaen 2012 \xc8\x99i poate g\xc4\x83zdui 50.000 de spectatori la meciurile de fotbal. \xc3\x8en plus, la concerte \xc8\x99i alte evenimente de mari dimensiuni num\xc4\x83rul spectatorilor poate cre\xc8\x99te la 67.000. Acesta poate fi folosit pe tot parcursul anului datorit\xc4\x83 acoperi\xc8\x99ului retractabil. Dimensiunea terenului este de 68 \xc3\x97 105 metri. De asemenea, acoperi\xc8\x99ul retractabil are aceleasi dimensiuni. In\xc4\x83l\xc8\x9bimea stadionului este de 33 metri. Arena a fost conceput\xc7\x8e astfel \xc3\xaenc\xc3\xa2t s\xc4\x83 \xc3\xaendeplineasc\xc4\x83 toate cerin\xc8\x9bele FIFA \xc8\x99i UEFA pentru a putea organiza meciuri la cele mai importante competi\xc8\x9bii. Potrivit SvFF numele stadionului a fost acordat companiei Swedbank \xc3\xaen schimbul a 153 millioane SEK (aproximativ 20.5 millioane euro) pan\xc4\x83 \xc3\xaen anul 2023. Aceasta este cea mai mare sum\xc4\x83 oferit\xc4\x83 de o companie \xc3\xaen Suedia pentru a de\xc8\x9bine numele unei arene sportive. Pe 28 martie 2012 Swedbank a cedat numele stadionului unei organiza\xc8\x9bii non-profit, Friends.\n_START_SECTION_\nCost\n_START_PARAGRAPH_\nCostul construc\xc8\x9biei a fost de apoximativ 1.9 billioane SEK (170 millioane euro) f\xc4\x83r\xc4\x83 a fi incluse \xc8\x99i contruc\xc8\x9biile auxiliare, care urmeaz\xc4\x83 s\xc4\x83 fie pl\xc4\x83tite de c\xc4\x83tre federa\xc8\x9bia de fotbal \xc8\x99i sponsorii acesteia, printre care Prim\xc4\x83ria Solna, PEAB, Fabege \xc8\x99i Jernhusen.\n_START_SECTION_\nArenastaden\n_START_PARAGRAPH_\nZona din jurul stadionului se va numi Arenastaden. Aceasta va avea mai mult de 10.000 de locuri de munc\xc4\x83 \xc8\x99i 5.000 de locuitori, \xc3\xaen aproximativ 2.000 de apartamente. De asemenea, va cuprinde hotelul Quality Hotel Arena care va avea 250 de camere, s\xc4\x83li de \xc8\x99edin\xc8\x9be \xc8\x99i mai multe restaurante. L\xc3\xa2ng\xc4\x83 acesta se va construi si un complex comercial cu 240 de magazine. Acesta se va numi Mall of Scandinavia \xc8\x99i va fi cel mai mare mall construit vreodat\xc4\x83 \xc3\xaen Suedia. Costul total al proiectului este estimat la 4 miliarde SEK.\n_START_SECTION_\nTransport\n_START_PARAGRAPH_\nStadionul este situat la aproximativ 1.2\xc2\xa0km de sta\xc8\x9bia de metrou Solna (aproximativ \xc8\x99ase km de la Statia Central\xc4\x83 din Stockholm) \xc8\x99i are o parcare pentru 300 de autobuze \xc8\x99i 4.000 de ma\xc8\x99ini. De asemenea exist\xc4\x83 \xc8\x99i o linie de autobuz (linia 101) de la M\xc3\xb6rby la Bergshamra care trece pe la stadion. \xc3\x8en 2014 va fi finalizat\xc4\x83 \xc8\x99i o linie de tramvai care s\xc7\x8e permit\xc4\x83 transportul spre aren\xc4\x83.'